Al-Kateb konter Godwin

Al-Kateb konter Godwin esed importanti australian korte-kasu desiset in li Alti Korte de Australia ye 6 de auguste 2004. Li kasu esed pri sinstatal viro kel esed detentet segun li polisie de faendi enmigrational detentione. Lon aplikatione por protektional visa had bli nega, e pro ke lo esed sinstatal nul altri lande vud aksepta lo. Li questione in li kasu esed ob nondefinit enmigrational detentione esed legal, e li korte finalim desised ke lu esed.

Li korte konsiderad du chefi questiones: unesmim, ob li
Akto pri Migratione 1958 (li legefo kel guverna enmigratione in Australia) permised ke on detente nondefinitim persone in li situatione de Al-Kateb, e duesmim, ob lu ya did, ob tu esed permiset segun li Konstitutione de Australia. Majoritate del korte desised ke li Akto ya permised nondefiniti detentione, e ke li Akto non esed nonkonstitutional.

Ahmed Al-Kateb naskad in Kuwait ye 1976, filio de palestinian patres. Pro ke lon patres esed palestinian, lo non aquirad nationaleso de Kuwait malgre ke lo naskad in li lande: lo dunke esed sinstatal. Ye desembre 2000, Al-Kateb, voyajant per shipe, arivad sin visa o pasporte in Australia, e lo blid plasa en enmigrational detentione segun li Akto pri Migratione (1958).

(Traduktet/adaptat fro li versione del angli Wikipedia.)

Category:Lege
Category:Australia